
Scumpe și dragi femei, 


A sosit luna Martie, o lună în care mărţişorul 
rămâne cel mai frumos salut al nostru pentru 
renaşterea naturii, odată cu sosirea primăverii, 
cea aducătoare de bucurie şi voie bună. Și odată 
cu prima zi a noului anotimp oferim, conform 
tradiţiei, un mărțişor femeilor dragi din viaţa 
noastră. Îmi face o deosebită plăcere să transmit 
tuturor o primăvară frumoasă şi un mărţişor 
sub forma unui gând bun, alături de cele mai 
sincere urări de bine, sănătate, prosperitate şi 
realizări. 
Să fiţi mereu iubite, 
fericite, apreciate 
și respectate. Să 
trăiţi în armonia 
bunăvoinfei. 
Pacea și înţelegerea 
să domine mereu în 
sufletul şi în familiile 
dumneavoastră. 
Vă doresc o 
primăvară însorită 
Şi un Sincer 
„La mulți ani!” 
Primarul 
comunei 
Bradu 
Dan Stroe 

Cetăţenii sunt aşteptaţi să aducă toate actele de 
proprietate pe care le deţin la sediul Căminului 
Cultural, compartimentul Urbanism, până pe 
31 martie 2023, în vederea înscrierii GRATUITE în 
evidenţele de Cadastru și Carte Funciară. 
Program: 08.00-16.00 


MENȚIUNE: Realizarea cadastrului este GRATUITĂ! 


Cei care nu se prezintă cu documentele solicitare nu 
vor putea beneficia însă de acest proiect! 

Acte necesare pentru terenurile aflate în intravilan și/ 
sau extravilan: 

1. Acte de identitate: Buletine, certificate de deces, 
de căsătorie, de naştere 

2. Acte de proprietate 

* Titlu de proprietate 

* Certificat de moştenitor 

* Act de partaj 

* Contract de vânzare - cumpărare, contract de 
donaţii, contracte de schimb 

* Contracte de întreţinere şi îngrijire viageră 

* Ţestamente, concesiuni 

* Hotărâre judecătorească 

* Sentinţe civile definitive şi irevocabile 

* Expertize tehnice judecătoreşti, raport 

de expertiză, schiţe 

* Extrase de carte funciară 

* Autorizaţii de construire, schiţe 

* Alte acte notariale 

Precizăm că sunt necesare actele în original pentru a 
se face copii xerox conform cu originalul. 

ȘI cei care au cadastru mai vechi de anul 2020 
trebuie să se prezinte, de asemenea, cu actele pentru 
reactualizarea cadastrului. 

Recensământ. 
Bradu conduce 
Top 10 comune 
argeșene, cu o 
creștere de 40,7% 
a numărului 
de locuitori 


realitatea 
%ybBradului 


0 


FEBRUARIE 2023 | PAG.2 


0 li ii] Ea 2) i N ma iN 
5 5 
Nerespectarea leyilor poate constitui contraventie 
5 


RER ESI f SE E WJ Pf E | 
] 


Deţinerea unui animal de companie, în special 
al unui câine, vine cu multe beneficii, dar, po- 
trivit legilor în vigoare, şi cu obligaţii! Posesorii 
de câini trebuie să se preocupe de bunăstarea 
animalelor, de hrană, adăpost, starea de 
sănătate, precum şi de supravegherea ani- 
malelor, astfel încât să prevină neplăcerile faţă 
de alte persoane. 

Fapte precum lăsarea în libertate fără supraveghe- 
re, abandonarea, dar și deținerea unor câini din 
rase periculoase ori cu comportament agresiv, fără 
îndeplinirea condițiilor legale, neprevenirea atac- 
ului canin, precum şi lăsarea fără hrană şi adăpost, 
sunt sancţionate de normele legale în vigoare, 
acestea fiind prevăzute de Legea 61/1991 privind 
normele de convieţuire socială, OUG 55/2002 
privind regimul de deţinere al câinilor periculoşi 
sau agresivi şi Legea 205/2004 privind protecția 
animalelor actualizată. 

Legiuitorul a clasificat câinii pe 2 categorii mari: 
câini periculoşi şi câini agresivi. 

Câinii periculoși (art. 1 din O.U.G. 55/2002): 
Categoria I. Câinii de luptă şi de atac asimilați 
prin caracterele morfologice cu câini de tipul: Pit 
Bull, Boerbull, Bandog şi metişii lor. 

Categoria II. Câinii din rasele Staffordshire, Bull 
Terrier, American Staffordshire Terrier, Rottwel- 
Iler, Tosa, Dog Argentinian, Mastino Napolitano, 
Fila Brazileiro, Mastiff, Ciobănesc Caucazian, 
Cane Corso şi metişii lor. 

Câinii agresivi reprezintă, conform definiţiei 
legale: 

a. orice câine care, fără să fie provocat, muşcă sau 
atacă persoane ori animale domestice în locuri 
publice sau private; 

b. orice câine care participă la lupte între câini sau 
care a fost antrenat în acest scop. 

Din punct de vedere al răspunderii legale, propri- 
etarii sau deținătorii temporari sunt obligaţi să ia 
toate măsurile pentru prevenirea atacului canin, 
nerespectarea acestui aspect putând fi sancționată 
contravenţional, sau putând chiar întruni elemen- 
tele constitutive ale unei infracţiuni. 

De asemenea, deținerea unui câine (și a oricărui 
animal, de altfel), implică deopotrivă, ca omul să 
fie responsabil. Chiar şi lipsirea de supraveghe- 
re sau lipsa de îngrijire faţă de animalul deţinut 
poate să întrunească elemente constitutive ale 
unei infracțiuni, aidoma situaţiilor în care aceste 
fapte constituie în mod evident o încălcare a legii, 
cum sunt actele de cruzime, rănirea, schinguirea, 
omorârea fără drept. 

Proprietarii sau deţinătorii temporari de câini în- 
cadraţi la categoria câinilor periculoşi sau agre- 
sivi au următoarele obligaţii prevăzute de O.U.G. 
55/2002: 

— neluarea măsurilor de prevenire a atacului canin 

de către proprietarul câinelui sau deţinătorul tem- 
porar al acestuia asupra unei persoane constituie 
infracțiune; 

— sunt interzise abandonarea cânilor, precum şi 
fapta persoanei care îi produce câinelui, în orice 
mod, o suferinţă nejustificată ori îl provoacă la 
reacţii agresive, indiferent de categoria la care 
este încadrat; 

— sunt interzise organizarea luptelor între câini, 
antrenarea câinilor în acest scop şi participarea la 
astfel de lupte, fapta constituind infracţiune; 

— sunt interzise importul sau comercializarea de 
câini din această categorie, faptă ce constituie in- 
fracțiune, precum şi reproducţia acestora; 

— schimbarea adresei de deţinere, pierderea, dece- 
sul sau înstrăinarea se vor declara obligatoriu în 
termen de 48 ore la organul de poliţie competent 
teritorial; 

— să nu încredinţeze câinele unei persoane cu vârs- 
ta mai mică de 18 ani, lipsită de capacitate deplină 
de exercițiu, sau care a fost condamnată pentru 
săvârşirea unei infracţiuni contra persoanei; 

— efectuarea sterilizării câinilor din această cat- 
egorie este obligatorie, precum şi existenţa unei 
asigurări de răspundere civilă pentru eventualele 
pagube produse ce câinii din această categorie; 

— proprietarii de câini din categoria prev. la art.l şi 
la art.2 alin.l au obligaţia să înregistreze câinii la 
Asociaţia Chinologică Română, şi să inscripţion- 
aze în mod vizibil la intrarea în imobil, respectiv 
pe împrejmuirea aferentă acestuia o plăcuţă cu 
menţiunea „,„Câine periculos” sau „„Câine agresiv”, 
după caz, precum şi să declare la sediul poliţiei 
competent teritorial deținerea câinelui, unde vor 
depune o adeverinţă cu menţiunile specifice în 
funcţie de categorie; 

— pătrunderea sau accesul cu câinele în locuri, re- 
spectiv în localuri publice, în mijloacele de trans- 
port în comun, precum şi staționarea în părțile co- 
mune ale imobilelor în care sunt deţinuţi, precum 
ŞI dresajul şi antrenamentul acestora în alte locuri 
decât în centrele special amenajate, locuri autor- 


izate în acest sens ori de către deţinător pe propri- 
cetatea sa dar fără asumarea tuturor răspunderilor 
prevăzute de actul normativ sus-menţionat, sunt 
interzise; 

— accesul câinilor în părțile comune ale imobilelor 
în care sunt deţinuţi, pe drumurile publice şi pe 
căile de acces sunt permise numai dacă aceştia 
poartă botniţă şi sunt ţinuţi în zgardă şi lesă/ham 
de către proprietar sau deţinător. 

Nerespectarea acestor dispoziţii atrage, după caz, 
răspunderea civilă, materială, disciplinară, contra- 
venţională sau penală! 


Brădean sancționat de Poliţia Locală 
peniru că a lăsat liber și nesupravegheat 
un câine din rasa Cane Corso 


ORDONANŢĂ DE URGENŢĂ nr. 55 din 30 apri- 
le 2002 privind regimul de deţinere al câinilor 
periculoși sau agresivi. Poliţia Locală Bradu atra- 
ge atenția tuturor deţinătorilor de câini pericu- 
loşi sau agresivi să ia toate măsurile prevăzute 
de ordonanţă, pentru a nu se întâmpla accidente 
nefericite aşa cum s-au întâmplat în ultimul timp 
în ţară. 

"Pe 23.02.2023, numitul B.A.C. din satul Geamă- 
na, în vârstă de 37 ani, a fost sancţionat con- 
travenţional cu avertiment scris pentru contra- 
venția prevăzută de art.15, alin.1, lit.e din OUG 
nr. 35/2002, întrucât a lăsat liber şi nesupravegheat 
pe drumul public un câine din rasa Cane Corso, o 
rasă periculoasă ce se încadrează la art. 1, lit.b din 
ordonanță. Amenda pentru această contravenție 
este de la 1500-3000 lei”, transmite Gheorghe 
Militaru, şef serviciu Poliţia Locală Bradu. 


Atenţie! Persoanele care hrânesc 
câinii fără stăpân riscă amenzi 
Potrivit art. 12.4, pct. 1 din HCL Bradu nr. 107 din 
2018 pentru aprobarea Regulamentului privind 
stabilirea unor măsuri pentru gospodărirea local- 
ității, precum şi constatarea faptelor ce constituie 
contravenţii, persoanele care hrănesc câini fără 

stăpân riscă amenzi. Astfel: 

- deținerea, adăpostirea, creşterea şi hrănirea 
câinilor fără stăpân pe domeniul public al comu- 
nei constituie contravenţii și se sancţionează cu 
amendă cuprinsă între 1.000 — 1.500 lei pentru 
persoane fizice şi 2.000 — 2.500 lei pentru per- 
soane juridice. 

- deținerea de către asociaţiile de locatari sau pro- 
prietari a câinilor pe spații comune, în jurul imo- 
bilelor sau în adăposturi amplasate pe domeniul 
public constituie contravenţii şi se sancţionează 
cu amendă cuprinsă între 1.000 — 1.500 lei pentru 
persoane fizice şi 1.500 — 2.000 lei pentru per- 
soane juridice. 

La sfârșitul lunii ianuarie, în 
sala de sport a Școlii Gimna- 
ziale ”Mihai Eminescu” Bra- 
du s-a desfăşurat competiţia 
sportivă ONSS CUPA TYM- 
BARK JUNIORI FOTBAL 
FEMININ U8 si U 10, etapa 
judeţeană, sub îndrumarea 
profesorului Sandu Marin. 
La etapa judeţeană ONSS 
TYMBARK JUNIOR fotbal 
feminin U8, echipa de fotbal 
feminin a şcolii din Bradu s-a 
clasat pe locul II. De aseme- 
nea, la competiția ONSS 
TYMBARK JUNIOR fotbal 
feminin U 10, fetele au obținut 
locul II. 

Frumoasa şi talentata Alex- 
andra loana Vizitiu, elevă 
în clasa a VIll-a la Școala 
Gimnazială “Mihai Emines- 
cu” Bradu, a fost premiată 
de Caliopie Arhimandritul la 
Mănăstirea Curtea de Argeș 
cu diplomă și titlul de “Ves- 
titorii Nașterii Domnului”. 
Alexandra a fost răsplătită 
pentru participarea la fes- 
tivalurile din iarnă, unde a 
cântat colinde. 

"Felicitări, Alexandra! Să ai 
parte de sănătate şi mult Ssuc- 
ces in continuare! Suntem foar- 
te mândri de tine!”, transmite 
conducerea Școli din Bradu. 

CONTRAVENȚII 


- Se sancţionează cu amendă de la 3000 la 6000 lei, pentru 
persoane fizice, şi de la 25000 la 50000 lei pentru persoane 
juridice, nerespectarea obligaţiei proprietarilor și 
deţinătorilor de terenuri cu titlu sau fără titlu, de a nu arde 
miriștile, stuful, tufărişurile sau vegetaţia ierboasă, fără 
acceptul autorității competente pentru protecția mediului și 
fără informarea în prelabil a serviciilor publice comunitare 
pentru situaţii de urgenţă (conform art. 94, lit. n din OUG 
195/2005- privind protecția mediului). 

- Persoana care observă un incendiu are obligaţia să anunţe 
prin orice mijloace serviciile de urgență, primarul sau 
poliția și să ia măsuri, după posibilitaţile sale pentru 
limitarea și stingerea incendiilor. În caz contrar primeşte o 
contravenție de la 1000 la 2500 lei. 

- In cazul incendiilor produse la păduri, plantaţii, culturi 
agricole, miriști, păşuni şi fânețe, persoanele aflate în 
apropiere au obligaţia să intervină imediat cu mijloacele de 
care dispun pentru limitarea şi stingerea acestora. În caz 
contrar primește o contravenţie de la 2500 la 5000 lei; 

- Arderea resturilor vegetale, gunoaielor, deşeurilor și a 
altor materiale combustibile, fără obţinerea permisului de 
lucru cu foc și fără luarea măsurilor pentru împiedicarea 
propagării focului la vecinătăţi, se sancţionează cu amendă 
de la 1000 la 2500 lei. 

- Impiedicarea în orice mod a personalului serviciilor 
profesioniste, voluntare sau private pentru situaţii de 
urgență să își exercite drepturile şi obligaţiile legale în 
domeniul apărării împotriva incendiilor se sancţionează cu 
amendă de la 5000 la 10000 lei. 


AVERTIZARE DE INCENDIU 


Având în vedere prevederile Ordinului Ministerului Internelor şi Reformei 
Administrative/ Ministerul Agriculturii şi Dezvoltării Rurale nr. 605/579 din 
05.09.2008 pentru aprobarea dispoziţiilor generale de apărare împotriva incendiilor 
pe timpul utilizării focului deschis la arderea de mirişti, vegetaţie uscată şi resturi 
vegetale şi faptul că statistica incendiilor din ultimii ani arată că în perioada 
februarie- iunie, în România s-au înregistrat cel mai mare număr de arderi 
necontrolate, pentru evitarea situaţiilor de urgenţă produse de arderile necontrolate 
ca urmare a igienizării terenurilor cu vegetaţie uscată vă informăm că arderea 
vegetației uscate și a resturilor vegetale este strict interzisă dacă nu se impune ca o 
măsură de carantină fitosanitară, pentru prevenirea răspândirii bolilor sau 
dăunătorilor. 

În vederea igienizării terenurilor prin ardere, cetățenii au obligația de a solicita și 
obține de la autorităţile competente, următoarele documente: 

- Accept de la Agenţia pentru Protecția Mediului; 

- Permis de lucru cu focul de la primărie. 

După obținerea permisului de lucru cu foc deschis se vor respecta următoarele 
măsuri: 

1. Se interzice utilizarea focului deschis în locuri cu pericol de incendiu şi pe timp de 
vânt. 

2. Arderea resturilor vegetale, gunoaielor, deşeurilor şi a altor materiale 
combustibile se face în locuri special amenajate ori pe terenuri pregătite, cu luarea 
măsurilor ce se impun pentru împiedicarea propagării focului la vecinătăţi, 
asigurându-se supravegherea permanentă a arderii, precum şi stingerea jarului după 
terminarea activităţii. 

3. Arderea miriştii(inclusiv terenuri virane,cu iarbă uscată şi mărăcinişuri) se va 
face cu respectarea următoarelor prevederi: condiţii meteo fără vânt, parcelarea 
miriștii în suprafeţe de maxim 10 ha, prin fâşii arate, izolarea zonei de ardere față de 
căi de comunicaţii, construcţii, culturi agricole vecine, instalaţii, fond forestier prin 
executarea de fâşii arate, desfăşurarea arderii numai pe timp de zi, asigurarea 
personalului de supraveghere şi stingere a cventualelor incendii, asigurarea 
mijloacelor şi materialelor pentru stingerea eventualelor incendii (mături de nuielc, 
găleți cu apă, lopeţi, furci, cazmale), stingerea totală a focului înainte de părăsirea 
locului arderii, interzicerea acoperirii cu pământ a focarelor. 

4. Utilizarea focului deschis nu se admite la distanţe mai mici de 40 m faţă de locurile 
cu pericol de explozie şi lichide combustibile, respectiv 10 m faţă de materialele sau 
substanţele combustibile: lemn, hârtie, textile, carton, fân, fără a fi supravegheat şi 
asigurat prin măsuri corespunzătoare. 

5. Zona de siguranţă a drumului judeţean se curăță obligatoriu de vegetaţie uscată şi 
resturi vegetale de către administratorul acestuia şi, după caz, de proprietarii de drept 
a! terenurilor. 

6. În toate cazurile, sunt obligatorii instruirea personalului de execuţie, control și 
supraveghere asupra măsurilor de apărare împotriva incendiilor, precum şi 
informarea şefului Serviciului Voluntar pentru Situaţii de Urgenţă. 

7. Orice eveniment de această natură se anunţă de urgenţă la telefon 112 


sm Realitatea 
—— Bradului 

Aşa cum echipa primarului Dan Stroe a anunţat în mai multe rânduri, 
şi în acest an în comuna noastră vor fi realizate o serie de investiţii 
pentru modernizarea infrastructurii și crearea de facilităţi în folosul 
locuitorilor. 

Astfel, pentru o mare parte dintre acestea, au fost deja lansate procedurile 
licitaţie: 

- Modernizarea străzii Panduri. 

- Realizarea trotuarului pe strada principală, de la aleea Neajlov până la 
strada buna Vestire (pe partea stângă în sensul către Piteşti). 

- Construirea zidului de sprijin în zona lacului de pe strada Lăcrămioarelor. 
- Decolmatarea lacului Militărești. 

- Realizare canalizare pluvială pe strada Gării. 

În curând vor fi lansate licitaţiile şi pentru alte obiective. 

- Construirea trotuarului de la strada Geamăna până la pasarelă. 

- Extinderea reţelelor și apă şi canalizare pe străzile Tineretului, Unităţii, 
Bucium, Lavandei, Măslinului. 

- Realizarea canalizării pluviale pe strada Gheorghe Georgescu. 

Recensâmâni. Bradu conduce Ton 10 comune aryeșene, 
cu o creștere de 40,7% a numărului de locuitori 


Cadou de 1 iunie pentru copiii din Bradu: loc de joacă și fitness 


„Cel târziu până la 1 iunie, ca un cadou din partea administrației pentru 
copiii comunei, va fi gata locul de joacă amenajat pe strada Livezilor. 
Un alt loc de joacă va fi în zona lacului Ilma. Tot aici, vom realiza şi o 
zonă dedicată părinţilor şi bunicilor, unde vom instala şi aparate de fitness. 
Evident, nu ne vom opri aici, şi mai avem și alte locuri în analiză pentru 
astfel de facilități ”, spune primarul Dan Stroe. 

Potrivit primarului Dan Stroe, administrația locală ia în calcul demararea 
unei ample campanii de identificare, microcipare şi sterilizare a câinilor cu 
ŞI fără stăpân de pe teritoriul comunei. 

„Legea este lege şi trebuie să o respectăm! Posesorii de animale au obli- 
gații, aşa cum este stipulat de normele legale în vigoare. Este vorba şi de 
civilizație, cu toții trebuie să contribuim pentru a trăi impreună, în cele mai 
bune condiţii! Trebuie să ne dăm mâna, administraţie şi locuitori, pentru 
a rezolva o problemă care ne afectează pe toți cei ce locuim și muncim în 
această localitate! ”, transmite primarul Dan Stroe. 


Program prelungii la Taxe și impozite, în fiecare zi de J0I! 


Pentru a veni în sprijinul tuturor celor care, din cauza programului de la 
serviciu, nu pot ajunge până la ora 16,00, programul biroului de Taxe şi 
impozite va fi, în fiecare zi de JOI, prelungit până la ora 18.00! 

Acest orar va fi valabil până la sfârşitul lunui APRILIE! 

Reamintim că cei care îşi achită taxele şi impozitele locale până la 31 martie 
2023 beneficiază de o reducere de 10%. De asemenea, Primăria comunei 
Bradu oferă alternativa plăți online a impozitelor şi taxelor locale precum 
şi a amenzilor contravenţionale cu cardul bancar prin Internet fără comi- 
sion la adresa www.ghiseul.ro. 


Iată, conform ultimelor date făcute publice 
de Direcţia Judeţeană de Statistică. privind 
recensământul derulat în 2022 în Argeş, lo- 
calităţile care au câştigat cel mai mare număr 
de locuitori faţă de precedentul recensământ 
din 2011. 

1. Comuna Bradu a ajuns la o populație de 
10.032 persoane (cu 2.902 mai mult), adică o 
creştere de 40,7% faţă de 2011. 

2. În creştere se află şi comuna Moşoaia cu o 
populaţie rezidentă de 7.883 persoane (cu 2.190 
persoane mai mult decât în 2011), o creştere de 
38,5%. 

3. Locul 3 este ocupat de Băbana, cu 13,8% mai 
mulți locuitori decât în 2011, ajungând la 3.210 
locuitori. 

4. În creştere este și Bascovul: 9,1%, 11.151 
persoane, cu 933 mai mult faţă de precedentul 
recensământ. 

5. Ţiţeşti ocupă locul 5 cu o creştere de 6% faţă 
de 2011, numărul locuitorilor la această dată 
fiind de 5.232 persoane. 


6. Micești — creștere 5,1%, 4.610 locuitori, 
creştere de 222 persoane. 

7. Albota — creştere de 5,1%, 4.037 locuitori, 
195 persoane mai mult. 

8. La Budeasa creşterea este de 4,9%, acum 
având 4.201 locuitori. 

9. Comuna Bughea de Jos a ajuns 2.950 de 
persoane, creșterea fiind de 3,1%. 

10. Top 10 este închis de Mărăcineni care a 

Ca şi în anii trecuţi, crengile rezultate din 
toaletarea copacilor se ridică gratuit de către 
Primărie, prin HCB Construct Investment 
Bradu, firma Consiliului Local Bradu. 

- Luni: strada Principală 

- Marţi: Bradu de Jos 

- Miercuri: Bradu de Sus 
- Joi: Geamăna sat 

- Vineri: Platou Geamăna. 


ATENȚIE! 


Se ridică numai CRENGI! 
NU puneţi alte resturi vegetale cum ar fi iarbă 
sau buruieni! 


sm Realitatea 
— YWBradului 


Tuturor ne place să trăim în curăţenie, dar 
e important să o şi menţinem. Este vorba 
despre respectul pe care îl purtăm celor de lângă 
noi. Abandonarea şi depozitarea deşeurilor pe 
domeniul public sunt interzise, iar cei care nu 
respectă legea vor fi aspru sancţionați. 

Primarul localităţii Bradu, Dan Stroe, face un apel 
la cetăţeni să nu arunce gunoi pe domeniul public, 
încurajându-i să sesizeze Poliția Locală sau organe- 
le abilitate în cazul în care sesizează asemenea 
fapte: "În ultima perioadă fenomenul abandonă- 
rii şi incendierii deșeurilor la întâmplare, mai 
ales pe câmpuri, în locuri izolate, a luat o am- 
ploare deosebită şi pe teritoriul comunei noastre. 
De curând, au fost depistate mai multe grămezi de 
deșeuri (cartoane, plastic, materiale rezultate din 
construcții, etc.) pe strada Islaz, în zona Podeanca. 

Prin intermediul imaginilor capturate de camerele 
video din zonă, Poliția Locală a stabilit că vinovate 
de abandonarea deșeurilor se fac două societăți 
comerciale cu sediul social în Piteşti, care urmează 
să fie sancţionate cu amendă și ca măsură comple- 
mentară să suporte toate cheltuielile ocazionate 
de salubrizarea zonei de către S.C.HCB Construct 
Investment. 

Fac apel la dumneavoastră să nu procedați la 
abandonarea deşeurilor rezultate din gospodărie 
sau din alte activități pe domeniul public, în locuri 
neautorizate, iar dacă luați la cunoştintă de 

săvârşirea unor astfel de fapte, am rugămintea să 
dați dovadă de simţ civic şi să sesizați deindată 
Poliția Locală sau alte organe abilitate. Doar 
impreună putem stopa acest fenomen, pentru a ne 
putea bucura de un mediu curat şi sănătos. 

În aceste condiţii, vă aduc la cunostință faptul 
că administrația locală are toleranță zero față de 
astfel de practici și că sancțiunile aplicate pentru 
persoane fizice sunt cuprinse între 30.000-45.000 
lei, iar pentru persoane juridice între 50.000- 
70.000 lei, ca măsură principală, iar ca măsuri 
complementare, celor prinși în flagrant li se con- 
fiscă vehiculul folosit la săvârșirea contravenției, 
precum şi suportarea cheltuielor ocazionate cu 
salubrizarea locului unde au fost abandonate 
deşeurile, conform art.20, alin.3 și art.62, alin. 1, lit 
b din OUG nr.92/2021 privind regimul deșeurilor”. 


Numit şi Postul Mare, postul 
Sfintelor Paşti este o perioadă de 
postire care precede Praznicul 
Învierii Domnului nostru Iisus 
Hristos, serbat anul acesta în data 
de 16 aprilie. Perioada de post 
premergătoare Sfintelor Paşti în- 
cepe din 27 februarie, până sâm- 
bătă, 15 aprilie, inclusiv. 


Postul Paştilor, Păresimile sau Pa- 
truzecimea, adică postul dinaintea 
Învierii Domnului, este cel mai lung 
şi mai aspru dintre cele patru postu- 
ri de durată ale Bisericii Ortodoxe. 


De aceea, în popor e numit în gen- 
eral Postul Mare sau Postul prin ex- 
celenţă. 


Durata de 40 de zile a Postului 
Paştilor se întemeiază pe o tradiţie 
vechi-testamentară, referitoare la 
numărul patruzeci când este vorba 
de cercetarea şi pregătirea sufletului 
prin măsuri divine: Potopul a durat 
40 zile, 40 de ani au rătăcit evreii în 
pustie, Moise a stat pe munte 40 zile 
pentru a primi Legea ş.a. Postul Paş- 
tilor nu este numai cel mai lung şi 
mai important, dar şi cel mai aspru 
dintre cele patru posturi de durată ale 
Bisericii Ortodoxe. 


Conform tradiţiei actuale a 
Bisericii, în cursul Postului 
Mare se nostește astiel: 


- În primele două zile — luni şi marţi 
din prima săptămână — se recomandă, 
pentru cei ce pot să ţină, post com- 
plet sau pentru cei mai slabi ajunare 
până spre seară, când se poate mânca 
puţină pâine şi bea apă; 

- În primele trei zile — luni, marţi şi 
miercuri — şi ultimele două zile — 
vineri şi sâmbătă din Săptămâna Pa- 


timilor, la fel; 

- Miercuri în Săptămâna Patimilor se 
ajunează până seara, după săvârşirea 
Liturghiei Darurilor înainte sfinţite, 
când se mănâncă pâine şi legume fi- 
erte fără untdelemn; 

- În tot restul postului, în primele 
cinci zile din săptămână se mănâncă 
uscat o singură dată pe zi, seara, iar 
sâmbăta şi duminica de două ori pe 
ZI, legume fierte cu untdelemn şi 
puţin vin; 

- La praznicul Bunei Vestiri şi în 
Duminica Floriilor se dezleagă la 
peşte. 


Pentru a trezi sufletele credincioşilor 
ŞI a le îndemna la căinţă şi smerenie, 
Biserica a hotărât, prin canoanele 49 
Laodiceea şi 52 Trulan, ca în timpul 
Păresimilor să nu se oficieze Sfânta 
Liturghie decât sâmbăta, duminica 
şi de sărbătoarea Bunervestiri, iar 
în celelalte zile ale săptămânii să se 
săvârşească numai Liturghia Daru- 
rilor înainte sfințite, care e mai po- 


Postul Sfintelor Paşti a încenut pe 27 iebruarie, 
Şi ține până sâmbătă, 15 aprilie, inclusiv 


trivită pentru acest timp. 

Totodată, pentru a păstra caracterul 
sobru al Păresimilor, Biserica a oprit 
prăznuirea sărbătorilor martirilor în 
zilele de rând ale Păresimilor, pome- 
nirile acestora urmând a se face nu- 
mai în sâmbetele şi duminicile din 
acest timp. 

Sunt oprite, de asemenea, nunțile şi 
serbarea zilelor onomastice în Păres- 
1M1, fiindcă acestea se fac de obicei 
cu petreceri şi veselie, care nu sunt 
potrivite atmosferei de smerenie, 
de sobrietate şi pocăință, specifică 
perioadelor de post. 

Odinioară legile statului bizantin 
asigurau respectul cuvenit Postului 
Păresimilor, interzicând toate pe- 
trecerile, jocurile şi spectacolele în 
acest timp. Toate serviciile divine 
din timpul Păresimilor sunt mai so- 
bre decât cele din restul anului şi 
îndeamnă la smerenie, întristare şi 
căinţă. Este timpul în care se spove- 
desc cei mai mulţi credincioşi, în ve- 
derea împărtăşirii din ziua Paştilor, 
conform poruncii a patra a Bisericii. 

Copiii secţiei de dans popular de la Căminul Cultural Bradu, îndrumați 
de profesor Diana Lică Tiţirigă, participă la spectacole şi concursuri, 
unde cântă alături de orchestre şi cântăreţi renumiți de muzică populară. 
La primul concurs de gen, de dans popular, copiii din Bradu au fost minunaţi 
ŞI s-au prezentat impecabil în costume tradiționale, inclusiv opinci şi şosete 
de lână. 

"Aşa cum am spus, noi la Bradu păstrăm, respectăm și ducem tradiția mai 
departe. Fără cantec popular și dans popular nu se poate, iar noi avem copii 
muncitori, care iubesc tradiția şi sunt extrem de talentaţi. Bravo, copii minu- 
nați, vom fi alături de voi şi vă vom sunţine în continuare! ”, declară Cristina 
lonete, director al Căminului Cultural Bradu. 

activitati (le Dragobete SI 9 Martie Ii Brau ne scenă 
Ș) ) j 


XJ 235| 
Copiii secţiei de pictură ai Căminului Cultural PETRI A alaturi (le Orchestra 
Bradu au sărbătorit Dragobetele prin picturile | a a 
sei d îm Doina Argeșului 


minunate realizate. "Noi suntem tradiţionali, săr- 

bătorim Dragobetele, iar copiii au invăţat de mici 

să respecte sărbătorile noastre vechi tradiţionale”, Adelina Florea și Raisa Piţigoi, îndru- 

declară Cristina lonete, director al Căminului mate de prof. Diana Lică Ţiţirigă,. de la 
Căminul Cultural Bradu, au interpre- 
tat pe scenă alături de Orchestra Doina 


Cultural Bradu. 
Argeşului, dirijor Cătălin Iancu. 


Mârţișoare pe lemn realizate de copii 
zi 
"Cum se puteau pregăti copiii secţiei de pictură altfel "Adelina Florea a interpretat "Fir- ai să 
decat pictând mărțişoare pe lemn. Noi nu cumpărăm, fii măi băiete”, iar Raisa Piţigoi — "De la 
noi creăm. Copii minunaţi, extrem de talentaţi, in- Rucăr mai la vale”. Fetele sunt în anul 2 
credibil ce iese din mânuţele lor micuţe, câtă muncă, 
câtă răbdare, cât talent. Profesorul sculptor Andreea 
Pantazi, care le- a modelat talentul, îi şi îndrumă 
spre a crea minuni ”, mai transmite Cristina lonete. 


de canto popular. Și au fost îndelung aplau- 
date. Bravo, fete minunate! La Bradu, 
păstrăm tradiţia ”, ne transmite Cristina lo- 
nete — director al Centrului Cultural Bradu. 


Pahealitatea 
Bradului 

Clubul Sportiv Real Bradu are din 
această lună o nouă secţie, de karate. 
Activitatea va fi coordonată de Sensei 
Iulian Paraschiv, centura neagră în 
Ashihara Karate, practicant din anul 
1998, cu experienţă în pregătirea 
sportivilor din anul 2004, acesta 
obținând numeroase titluri naționale 
şi internaţionale. 

Antrenamentele au loc la Baza Sportivă 
a Clubului Real Bradu (sala de gimnas- 
tică), marți şi vineri, la două grupe de 
vârstă, de la ora 18:00 (grupa -10 ani 
copil) şi de la ora 19:00 (grupa +10 ani 
cadeți şi juniori). În present sunt în- 


Directorul clubului, lonuţ Nae, e în- 
crezător în potenţialul noii secții: „Mă 
bucur că am început activitatea şi la 
karate, am încredere în domnul profe- 
sor, este un profesionist desăvârşit şi 
sunt sigur că vom avea o colaborare pe 
măsură ” 


scrişi la pregătiri 60 de sportivi. 

În februarie, la Baza Sportivă din 
localitate, Real Bradu a organizat o 
competiţie de fotbal în parteneriat cu 
Decathlon. Cupa Decathlon Bradu s-a 
desfăşurat în perioada 10 -12 februa- 
rie pentru categoriile 2014 şi 2015 şi 
în perioada 17 — 19 februarie pentru 
categoria 2009. 


Grupa 2014 

1. Young B. Topoloveni 
2. C S Real Bradu 

3. AC SC. Schumacher 


Grupa 2015 


2. Sfinţii Împărați 
3. Young B Topoloveni 

Cupa Decathlon Bradu 2009 
1. FC Argeş 

2. C S Dinamo Rosu 

3. C S Dinamo Alb 


Mulţumim  Decathlon pentru premii, 
mulțumim Primăria Bradu, mulțumim 
părinți pentru susținere şi 
copii , 
Juniori. 


mulțumim 
transmit reprezentanții Real Bradu 


5 ] fa YI Di l LU 


4 353 ( 
zu 


35 U:9 GB 


„Ne dorim să ave un joc plăcut, dar 
şi eficient”. Jucători noi în acest an 


Antrenorul principal al echipei 
din Bradu, Alin Popescu, a vor- 
bit despre perioada de pregătire, 
dar şi despre jucătorii pe care îi 
are la dispoziţie: „Ne continuăm 
pregătirea la baza sportivă Bradu, 
unde sunt create toate condiţiile 
de antrenament şi refacere, iar 
de anul acesta avem şi o sala de 
forță. Obiectivele noastre rămân 
aceleași pe care le-am avut şi în 
momentul când am preluat echipa: 
intinerirea lotului de jucători, de 
la o medie de vârstă de 26 ani, am 
ajuns în momentul de față la una 
de 21 de ani. Vrem să consolidăm 
un stil de joc cu care echipa no- 
aStră să se identifice şi care să fie 


unul plăcut ochiului. Pentru noi e 
foarte importantă şi promovarea 
jucătorilor din pepiniera proprie 
şi ne dorim în continuare să vină 
copiii pentru a practica fotbalul 
la Real Bradu. După ce i-am 
promovat pe Troacă, Nica, Ghica, 
Voinicilă, Troi, din această iarnă 
ii avem în lot pe Marin şi Olteanu. 
De asemenea am completat lo- 
tul cu alți 4 jucători, Constantin 
(Afumaţi ), Bunea (CSU Craiova), 
Oprea şi Ene (Unirea Bascov). 
În această perioadă avem jocuri 
amicale și vom debuta în noul an 
calendaristic pe data de 10 martie 
când vom întâlni liderul seriei a 
patra, CS Tunari 

De Ziua Mamei, la Căminul Cultu- 
ral Bradu se organizează un specta- 
col cu toţi copiii secţiei de gimna- 
stică. "A devenit deja o tradiție, 
de Ziua Mamei, ca în fiecare an 
să pregătim un spectacol minun- 
at, emoționant, pentru cele mai 
minunate ființe din viața noastră, 
cele care ne sprijină şi ne Sunt 
alături necondiționat. Cele care la 
toate competițiile sunt alături de 
noi, care trăiesc fiecare moment 
cu multă emoție atunci când îşi 
văd copiii pe scenă, se bucură şi 
de cele mai multe ori cu ochii în 
lacrimi de fericire, transmit toată 
iubirea, mândria și recunoştinţa 
pentru minunile pe care le au. 
Iată că ne apropiem de momen- 
ful mult aşteptat în fiecare an, în 
care așa cum ştim noi mai bine, 
le mulțumim în felul nostru, prin 
dans, într- un spectacol minunat şi 
extrem de emoționant. Doar gim- 
nastică, Mini Gymnastic Star, doar 
evoluție şi multă, multă muncă”, 
transmite Cristina lonete, director 
al Căminului Cultural Bradu şi co- 
ordonator al secţiei de gimnastică 
din cadrul Clubului Sportiv Real 
Bradu. 

"Mă bucur să văd evoluţia copiilor de 

la toate secţiile din cadrul Căminului 
Cultural Bradu. Zilnic avem activ- 
ități, copiii vin cu drag la cursuri, 
inclusiv în vacanţă, iar rezultatele se 
văd. La Bradu avem copii muncitori, 
minunați şi extrem de talentați, iar 
profesorii cu mult drag le îndrumă 
pașii și îi ajută să își dezvolte talen- 
tul. Mi- am dorit să nu ne pierdem 
tradiția, cântecul popular şi jocul şi 
iată că datorită acestor copii nu le 
pierdem, de mici vin la canto popular 
şi la dans popular. Așa cum am fost 
pana acum alaturi de ei, vom fi în 
continuare și îi vom sprijini ”, declară 
directorul Căminului Cultural Bradu. 
Copiii secției de pictură în curând 
vor avea o expoziţie cu minunatele 
picturi realizate. Talentaţii copii re- 
alizează adevărate minunăţii pe o bu- 
cată mică de lemn, cu răbdare şi pa- 
siune. De altfel, la toate concursurile 
de pictură unde participă, copiii de la 
Bradu câştigă. 

se Piscina aflată la Centrul 
îi SPA de la Baza Sportivă 
25| Bradu oferă condiţii ex- 
celente copiilor care vor să 
practice înotul, cursurile 
fiind atât pentru începători 
cât şi pentru avansați. 
Mai multe detali puteţi 
afla de la antrenorii Alin 
Biculescu (0740.696.570) şi 


Nicoleta Dubiţ (072 1548590). 

